
Hírekből fogyasztói várakozások: topik alapú előrejelzés

Kulcsszavak: fogyasztói bizalom; inflációs várakozások; LDA; topik modellezés; előrejelzés
A gazdasági stabilitás és hatékony gazdaságpolitika szempontjából elengedhetetlen a háztartások gazdasági várakozásainak megértése. A tanulmány a hírek és a fogyasztói bizalmi index, valamint inflációs várakozások közötti összefüggéseket vizsgálja. Mintegy 2 millió online cikkből építettem LDA topik modelleket, amelyekkel előrejeleztem a fogyasztói várakozásokat. Míg a havi elmozdulásokat nem jelezték előre modelljeim, a változások öszszegzésével képzett idősorok jól visszaadták a tény idősorok számait. Kutatásom a várakozások hírekkel történő előrejelzésének abból adódó korlátjára is rávilágít, hogy számos esetben a témák legfeljebb egyidőben jelennek meg a sokkokkal.



